Period: Old Babylonian
Genre: Literary
Transliteration:
<SURFACE>
{d}ri-im{d}suen lugal me nun-na kingal me šar₂-ra nam-nun-na saŋ il₂
abzu eš₃ kug mah e₂-kiš-nu-ŋal₂-la-ke₄
nam-mah gal šag₄-ta bar-ta-bi
ki-ŋar e₂-e₂ šag₄ kug sikil-la-ka
ir dug₃-ga tir šim {ŋiš}erin-na ha-šu-ur₂-ra-kam
e₂ ki-gal-bi šag₄ e₂-ke₄
an-dul₇ e₂-e me-lem₄ e₂-ke₄
ub gal ub kug-ge šag₄ gen₆-na
ŋiš-hur kan₄-na
ŋiš-bur₂-e aš-me saŋ-ŋa₂-ni urin hu-ri-in lah₄-lah₄
lulim-ma zid-da gab₂-bu-bi kiŋ₂ gal šu dab-dab-be₂
diŋir kan₄-na en-nu-uŋ₃ i₃-ak-ne
ŋiš-kin₂ mah ki-bi ma-ra-šar₂-šar₂
zag-du₈ a-sal₄ bar-ra si-ŋar kun₄ dub-bi
{ŋiš}ig {ŋiš}saŋ-kul₂ {ŋiš}šu-min₃ e₂-ke₄
ki-sa₅ du₆ e₂-a ki-ŋar e₂-e₂ šag₄ kug sikil-la-ka
gi-zi kug-kug-bi kug-zig₃ kug-babbar-ra
da ambar abzu-a e₂-kiš-nu-ŋal₂-la-kam
eš₃ kug-ga ab₂ niŋin-na
...amar šar₂ za-gin₃-na-ke₄ kadra₂-ba-bi dab₅-be₂-de₃
...bi amar-bi-bi
...ma-ra-sug₂-ge...
...sumun gi sumun-ne₂-ke₄...
gi sumun nu₂-a gi si sa₂...
...ki ŋar...
šag₄ ambar abzu...
sug kug ŋiš-gi a kug-ga gi...ma-ra-mu₂-mu₂-e
šag₄ e₂-e kan₄ eš₃ gal mah
mi₂ zid ul gur₃-ru-a šu du₇-a nam-nun-na saŋ il₂
hi-li sud-sud gurun-gin₇ sig₇-ga
ul gur₃-ru mi₂ dug₄-ga hur-saŋ-gin₇ me-lem₄-ma šu du₇
šag₄-ta bar-ta ub-ta 4(diš)-bi
alan te-me-bi {d}lamma mah e₂-ke₄
šag₄ ud-sakar ŋar-ra bal-bal-e-de₃
{d}udug e₂ {d}lamma e₂-ke₄
diŋir gub-ba dumu e₂-ke₄
dur₂ u₂-zu-uk-ka-ta en-nu-uŋ₃ kan₄ bar-ra ŋiri₃-gub diŋir-ra
ŋiš-hur šu-luh mah e₂-e-ke₄ dur₂ ki ma-ra-sar-sar
<unk> ki-gal-bi {d}lamma mah e₂-e-ke₄
i₃ ga-ar₃-bi ninda-ninda-bi ma-ra-lah₅ he₂-a
diŋir gub-ba {d}lamma diŋir ama sag₉-ga e₂-e še-ga-ba
saŋ-saŋ niŋ₂ sag₉-ga-zu he₂-bi₂-ib-tuku-tuku-ne
niŋ₂-na de₅-ga ŋiš-bi dug₄-ga-zu
{d}nanna {d}nin-gal-bi šu he₂-eb-šu-teŋ₃-ŋe₂₆-ne
inim kug-ga-ne-ne-a šu ha-ra-mu₂-mu₂-ne
{d}ri-im{d}suen lugal-ŋu₁₀

Cuneiform:
<SURFACE>
𒀭𒊑𒅎𒀭𒂗𒍪𒈗𒈨𒉣𒈾𒃲𒌺𒈨𒊹𒊏𒉆𒉣𒈾𒊕𒅍
𒍪𒀊𒀊𒆬𒈤𒂍𒆧𒉡𒅅𒆷𒆤
𒉆𒈤𒃲𒊮𒋫𒁇𒋫𒁉
𒆠𒃻𒂍𒂍𒊮𒆬𒂖𒆷𒅗
𒅕𒄭𒂵𒌁𒋆𒄑𒂞𒈾𒄩𒋗𒌫𒊏𒄰
𒂍𒆠𒃲𒁉𒊮𒂍𒆤
𒀭𒊕𒂍𒂊𒈨𒉈𒂍𒆤
𒌒𒃲𒌒𒆬𒄀𒊮𒄀𒈾
𒄑𒄯𒆍𒈾
𒄑𒁔𒂊𒀸𒈨𒊕𒂷𒉌𒌶𒄷𒊑𒅔𒁻𒁻
𒄎𒈠𒍣𒁕𒆏𒁍𒁉𒆥𒃲𒋗𒁳𒁳𒁉
𒀭𒆍𒈾𒂗𒉡𒌧𒉌𒀝𒉈
𒄑𒄯𒈤𒆠𒁉𒈠𒊏𒊹𒊹
𒍠𒂃𒀀𒋡𒁇𒊏𒋛𒃻𒄿𒇻𒁾𒁉
𒄑𒅅𒄑𒊕𒄢𒄑𒋗𒎙𒂍𒆤
𒆠𒋛𒀀𒇯𒂍𒀀𒆠𒃻𒂍𒂍𒊮𒆬𒂖𒆷𒅗
𒄀𒍣𒆬𒆬𒁉𒆬𒍣𒆬𒌓𒊏
𒁕𒆹𒍪𒀊𒀀𒂍𒆧𒉡𒅅𒆷𒄰
𒀊𒆬𒂵𒀖𒆸𒆸𒈾
...𒀫𒊹𒍝𒆳𒈾𒆤𒃻𒊮𒁀𒁉𒆪𒁉𒉈
...𒁉𒀫𒁉𒁉
...𒈠𒊏𒁻𒄀...
...𒌀𒄀𒌀𒉌𒆤...
𒄀𒌀𒈿𒀀𒄀𒋛𒁲...
...𒆠𒃻...
𒊮𒆹𒍪𒀊...
𒆹𒆬𒄑𒄀𒀀𒆬𒂵𒄀...𒈠𒊏𒊬𒊬𒂊
𒊮𒂍𒂊𒆍𒀊𒃲𒈤
𒊩𒍣𒌌𒅍𒊒𒀀𒋗𒌌𒀀𒉆𒉣𒈾𒊕𒅍
𒄭𒇷𒋤𒋤𒄧𒁶𒅊𒂵
𒌌𒅍𒊒𒊩𒅗𒂵𒄯𒊕𒁶𒈨𒉈𒈠𒋗𒌌
𒊮𒋫𒁇𒋫𒌒𒋫𒐉𒁉
𒀩𒋼𒈨𒁉𒀭𒆗𒈤𒂍𒆤
𒊮𒌓𒊬𒃻𒊏𒁄𒁄𒂊𒉈
𒀭𒌜𒂍𒀭𒆗𒂍𒆤
𒀭𒁺𒁀𒌉𒂍𒆤
𒂉𒌑𒍪𒊌𒅗𒋫𒂗𒉡𒌧𒆍𒁇𒊏𒄊𒁺𒀭𒊏
𒄑𒄯𒋗𒈛𒈤𒂍𒂊𒆤𒂉𒆠𒈠𒊏𒊬𒊬
<unk>𒆠𒃲𒁉𒀭𒆗𒈤𒂍𒂊𒆤
𒉌𒂵𒄯𒁉𒃻𒃻𒁉𒈠𒊏𒁺𒁺𒃶𒀀
𒀭𒁺𒁀𒀭𒆗𒀭𒂼𒊷𒂵𒂍𒂊𒊺𒂵𒁀
𒊕𒊕𒃻𒊷𒂵𒍪𒃶𒉈𒅁𒌇𒌇𒉈
𒃻𒈾𒊑𒂵𒄑𒁉𒅗𒂵𒍪
𒀭𒋀𒆠𒀭𒎏𒃲𒁉𒋗𒃶𒅁𒋗𒋼𒂷𒉈
𒅗𒆬𒂵𒉈𒉈𒀀𒋗𒄩𒊏𒊬𒊬𒉈
𒀭𒊑𒅎𒀭𒂗𒍪𒈗𒈬